**Землетрасенне ў Албаніі** — землетрасенне, якое адбылося 26 лістапада 2019 года ў паўночна-заходняй Албаніі, на захад-паўднёвы захад ад Мамураша. Яно мела эпіцэнтр ў 12 км. Магнітуда складала 6.4. Штуршкі адчуваліся ў сталіцы Албаніі, Тыране, а таксама ў такіх аддаленых месцах, як Бялград (Сербія) і Таранта (Італія). Мінімум 51 чалавек загінуў, 3.000 чалавек пацярпела, дзясяткі зніклі без вестак. Гэта найбуйнейшае землетрасенне ў краіне за 40 гадоў. У Албаніі і часткова прызнанай Рэспубліцы Косава была абвешчаная нацыянальная жалоба. Дзве ахвяры былі з Косава, у якім большасць — албанцы. Надзвычайнае становішча было ўведзена ў Дурэсе і ў Тыране.

Тэктанічная абстаноўка
----------------------

Албанія ляжыць на мяжы двух літасферных пліт — Еўразійскай пліты і Адрыятычнай мікрапліты, часткі комплекснай зоны сутыкаюцца з Афрыканскай плітой. Заходняя частка Албаніі вельмі сейсмічна актыўная, за апошнія 100 гадоў у ёй адбылося некалькі землетрасенняў з магнітудай вышэй 6.0. У 1979 годзе буйное землетрасенне адбылося ў Чарнагорыі за 70 км на поўнач, ахвярамі сталі 135 чалавек у Албаніі і Чарнагорыі.

Шкода
-----

У буйным партовым горадзе Дурэсе і мястэчку Тумане, якія ляжаць блізка да эпіцэнтра землетрасення, былі маштабныя разбурэнні. Шмат людзей засела ў абломках будынкаў, пасля разбурэння мноства будынкаў і інфраструктуры.

У дні пасля землятрусу міністр аховы здароўя Албаніі Агерта Манастырліў паведаміў пра тое, што 658 чалавек было паранена і 68 застаюцца ў шпіталях. Таксама адзін хлопчык і адна дзяўчынка будуць адпраўленыя на лячэнне за мяжу.

Міністр абароны Албаніі Олта Джачка заплакала, пералічваючы імёны 32 ахвяраў землетрасення, відэа яе выступу апублікавана на асабістай старонцы кіраўніка ведамства ў «Фэйсбуку». Яна заявіла: 

> 
> «Гэта мая самая цяжкая гаворка. Мы можам адбудаваць разбураныя будынкі, але не можам вярнуць жыццё ўсіх гэтых грамадзян, якія загінулі падчас землетрасення 26 лістапада»

Міжнародная дапамога
--------------------

Некалькі краін прапанавалі сваю дапамогу Албаніі.

* Харватыя

Харвацкая пошукавая каманда для пошуку і выратавання людзей з завалінаў, якая складаецца з 15 членаў Дырэктарата па грамадзянскай абароне Міністэрства ўнутраных спраў Харватыі і сабак, была перакінутая ў Албанію, як і 2 ваенных верталёта Міністэрства абароны Харватыі.

* Грэцыя

Грэцыя была адной з першых краін, якая адправіла каманды спецыялістаў па землетрасеннях — 27 спецыялістаў, разам з іх міністрам, прыбылі ў Албанію ў першы дзень. За імі рушылі ўслед яшчэ 15 спецыялістаў, трэніраваныя сабакі, грузавікі з інструментамі для разбору завалаў і выратавання людзей, а таксама ежу і самалёт C-130. Яны выратавалі некаторых людзей.

* Італія

Італія хутка адправіла каманду USAR (Urban Search and Rescue, бел. Гарадская пошукава-выратавальная каманда) Нацыянальнага пажарнага корпуса, складзеную з больш чым 20 палявых спецыялістаў для даследаванняў і медыцынскай дапамогі, а таксама інжынераў. Пазней, яшчэ 200 валанцёраў з Грамадзянскай абароны Італіі прыбылі на месца дзеяння.

* Рэспубліка Косава

Косава даслала ў Албанію 110 супрацоўнікаў паліцыі і 40 супрацоўнікаў падраздзяленняў па гарадскіх пошукава-выратавальным аперацыях Сіл бяспекі Косава.

* Румынія

Два румынскіх самалёта Alenia C-27 Spartan, адзін верталёт, грузавікі і каля 52 пажарнікаў і медыкаў, а таксама сабак. Румынская праваслаўная царква пачала збор сродкаў 26 лістапада.

* Сербія

Сербія даслала Албаніі брыгаду пажарных, а таксама першую дапамогу.

* Турцыя

Турцыя даслала ахвярам землетрасення 3000 коўдраў і 3000 пакетаў з ежай, а таксама самалёт Airbus A400M з 27 супрацоўнікамі пошукава-выратавальнай службы і тры машыны.

* Паўночная Македонія

Паўночная Македонія даслала фінансавую дапамогу, а таксама дрон з цеплавізар для пошуку выжылых пад завалінамі.

* Балгарыя

Балгарскі ўрад даслаў Албаніі фінансавую дапамогу ў 100 000 еўра. Таксама, 1000 намётаў, коўдраў і падушак коштам у 50 000 еўра былі адпраўленыя ў якасці гуманітарнай дапамогі. Былі дасланыя і іншыя матэрыялы.

* Францыя

Дырэктарат па грамадзянскай абароне, марсельскі марскі пажарны батальён і пажарныя Паўднёвай Францыі, прадстаўленыя 100 выратавальнікамі, прыбылі ў Албанію. Таксама, у іх былі два самалёты Дырэктарата па грамадзянскай абароне: Beechcraft Super King Air 200 для лёгкіх перавозак, і Bombardier Dash 8 для буйных грузавых перавозак.

* Ізраіль

Ізраіль даслаў Албаніі пошукава-выратавальныя каманды.

* Чарнагорыя

Чарнагорыя даслала ў Албанію 18 выратавальнікаў. Таксама абшчыны Падгорыца і Бар даслалі гуманітарную дапамогу ў выглядзе 20 000 еўра.

* Швейцарыя

Швейцарыя даслала Албаніі 15 ратавальнікаў і гуманітарную дапамогу.

Зноскі
------

1. ↑  Albania 2019: M 6.4 - 12km WSW of Mamurras, Albania **(нявызн.)**.  earthquake.usgs.gov. Праверана 27 лістапада 2019.
2. ↑  Vila, Janula.  Shuarja e 51 jetëve, orët e ankthit dhe shpresa për t’i gjetur gjallë, historitë tronditëse të 26 nëntorit, lëkundjet që shuan shumë ëndërra **(нявызн.)** (29 Снежань 2019). Праверана 31 Студзень 2020.
3. ↑  EU Leads International Help to Albania Quake Recovery **(нявызн.)** (2 Снежань 2019). Праверана 2 Снежань 2019.
4. ↑  Rama shpall gjendjen e jashtëzakonshme në Durrës dhe Tiranë (англ.).  Gazeta Online INSAJDERI (27 лістапада 2019). Праверана 27 лістапада 2019.
5. ↑  Albanian Earthquake: Croatia Sends Rescue Team, Dogs and Helicopters(нявызн.)(недаступная спасылка).  www.total-croatia-news.com. Архівавана з першакрыніцы 22 студзеня 2020. Праверана 27 лістапада 2019.
6. ↑  Greece sending help to Albania after destructive quake | Kathimerini(нявызн.).  www.ekathimerini.com. Праверана 27 лістапада 2019.
7. ↑  Terremoto in Albania, uomini dei Vigili del Fuoco e Protezione Civile in partenza da tutta Italia (італ.).  Fanpage. Праверана 27 лістапада 2019.
8. ↑  Kosovars support rescue efforts in Albania (англ.)  **(нявызн.)**?.  Prishtina Insight (26 лістапада 2019). Праверана 27 лістапада 2019.
9. ↑  Echipa de căutare-salvare a IGSU trimisă în Albania în urma cutremurului a ajuns acolo şi se va deplasa către o localitate situată la 40 de kilometri de capitală (рум.).  News.ro. Праверана 27 лістапада 2019.
10. ↑  Patriarhia Română solidară cu poporul albanez afectat de cutremurul din 26 noiembrie 2019(нявызн.).  Basilica.ro (26 лістапада 2019). Праверана 27 лістапада 2019.
11. ↑  Vucic sends condolences to Edi Rama after the earthquake: Special team from Serbia headed to Albania (серб.).  Telegraf.rs. Праверана 27 лістапада 2019.
12. ↑  Türkiye'nin yardım uçağı Arnavutluk'ta (Arama kurtarma ekipleri çalışmalara başladı) (тур.).  www.ntv.com.tr. Праверана 27 лістапада 2019.
13. ↑  *Ace*. Земјотрес во Албанија - Македонија прати помош(нявызн.)(недаступная спасылка).  www.gevgelijanet.com. Архівавана з першакрыніцы 22 студзеня 2020. Праверана 27 лістапада 2019.